**Териториално статистическо бюро - Югоизток**

Отдел „Статистически изследвания - Сливен“

**СТАТИСТИКА НА ОКОЛНАТА СРЕДА В ОБЛАСТ СЛИВЕН ПРЕЗ 2022 ГОДИНА**

1. **Дълготрайни материални активи с екологично предназначение**

В края на 2022 г. за област Сливен общата стойност на наличните дълготрайни материални активи за околната среда е 45.9 хил. лв., при 56.3 хил. лв. през 2021 година.

1. **Битови отпадъци**

В област Сливен образуваните битови отпадъци през 2022 г. са 79.3 хил. т. или с 8.3% повече спрямо 2021 година. Предадените за директно депониране битови отпадъци намаляват от 19.9 хил. т. през 2021 г. на 19.5 хил. т. през 2022 година. Регистрира се увеличение на битовите отпадъци, предадени за предварително третиране от 49.7 хил. т. (2021 г.) на 52.9 хил. т. (2022 г.).

Относителният дял на населението, обхванато от системи за организирано сметоизвозване през 2022 г. е 100.0% от общото население на областта, като за страната този показател е 99.9%.

Събраните битови отпадъци средно на човек от населението на област Сливен е 452 кг. на човек, което е с 49 кг. повече спрямо 2021 година. През 2022 г. количеството на събраните отпадъци в страната се оценява средно на 475 кг. на човек, или с 30 кг. повече спрямо 2021 година.

1. **Шумови нива**

През 2022 г. в област Сливен са наблюдавани 20 пункта за измерване на нивото на шум. В 10 от контролните пунктове се наблюдава превишение на шумовите нива над допустимите норми. Продължава тенденцията измереното ниво на шума да надхвърля допустимите хигиенни норми от 55-60 db. в пунктовете, подложени на въздействието на интензивен автомобилен трафик. С най-неблагоприятна акустична среда са 8 пункта, където са измерени максимални шумови нива в границите от 63 - 67 dB.

1. **Води**

През 2022 г. с обществено водоснабдяване (ВиК) е свързано 100.0% от населението на област Сливен, при 99.5% в страната. Потреблението на питейна вода от домакинствата, свързани с обществено водоснабдяване (ВиК) в област Сливен се оценява на 72 л./ден средно на човек, или с 31 л./чов./ден под средното потребление в страната.

През 2022 г. в област Сливен на режим на водоснабдяване поради недостиг на вода е 7.0% от населението (2.2% през 2021 г.), при 2.8% за страната. В областта 62.5% от населението е свързано с обществената канализация.

**Методологични бележки**

Повeче информация и данни за статистика на околната среда са достъпни в Информационна система „ИНФОСТАТ“ (<https://infostat.nsi.bg/infostat/pages/module.jsf?x_2=134>) и на сайта на НСИ, рубрика „Околна среда“ (<https://www.nsi.bg/node/2541/>).